recursal/SuperWikiNEXT-32B huggingface dataset:
**Զորրո** (անգլ.՝ Zorro), «Gipsy Kings» խմբի և Ջոն Կամերոնի երաժշտության հիման վրա ստեղծված մյուզիքլ, որում հնչել են «Gipsy Kings»-ի այնպիսի հիթեր, ինչպիսիք են «Bamboleo»–ն, «Baila Me»–ն և «Djobi Djoba»–ը, չնայած մեծ մասը նոր երգեր են և գրվել են հատուկ ներկայացման համար։

Մյուզիքլը գրվել է չիլիացի գրող Իսաբել Ալյենդեի «Զորո» վեպի մոտիվներով, որը լույս է տեսել 2005 թվականին և Զորրոյի մասին բնօրինակ գրքի պրիկվելն է։ Լիբրետոն չի կրկնում սյուժետային գիծը, չնայած կան համընկնող պահեր։ Որպես ելակետ վերցվել է Այլենդեի վեպը, և 2-3 տարվա ընթացքում մշակվել է նոր պատմություն։

Ներկայացումը բեմադրել Է բրիտանացի Քրիստոֆեր Ռենշոուն, որին դիմել էին ներկայացման թողարկումից 6 տարի առաջ Զորոյի մասին մյուզիքլ ստեղծելու առաջարկով, այսինքն՝ Այլենդեի վեպը գրելուց առաջ։ Նա արդեն «Gipsy Kings»-ի հետ աշխատում էր մյուզիքլի վրա, երբ լույս է տեսնում գիրքը և ազդում է նախագծի վրա։

Համաշխարհային պրեմիերան կայացել է Ուոքինգի *New Victoria Theatre*-ում։ Նպատակը նախ բրիտանական նահանգներում նախադիտումներով շրջագայելն էր, այնուհետև բացվել Վեստ Էնդում՝ հույս ունենալով հասնել նաև Բրոդվեյ։ Զորրոյի դերում խաղացել է Մաթ Ռոուլը։

Ռուսաստանում մյուզիքլը բեմադրվել է «Stage Entertainment» ընկերության կողմից Մոսկվայի երիտասարդության պալատում և անվանվել է «ZORRO», ցուցադրությունները տեղի են ունեցել 2010-2011 թվականներին։

Ծանոթագրություն
---------------

1. 1 2  «Zorro @ Opera House» (անգլերեն). Manchester Evening News. 2010 թ․ ապրիլի 20. Արխիվացված է օրիգինալից 2013 թ․ դեկտեմբերի 19-ին. Վերցված է 2013 թ․ դեկտեմբերի 18-ին.
2. 1 2 3  «The Gipsy Kings: Zorro rides to the rumba flamenca» (անգլերեն). The Telegraph. Արխիվացված է օրիգինալից 2008 թ․ մարտի 3-ին. Վերցված է 2013 թ․ դեկտեմբերի 18-ին.
3. ↑  «Why Isabel Allende agreed to produce Zorro: The Musical» (անգլերեն). The Times. 2008 թ․ մարտի 3. Արխիվացված է օրիգինալից 2008 թ․ օգոստոսի 30-ին. Վերցված է 201312-18-ին.
4. 1 2  «Christopher Renshaw» (անգլերեն). Official London Theatre (www.officiallondontheatre.co.uk). 2008 թ․ հուլիսի 9. Վերցված է 2013 թ․ դեկտեմբերի 18-ին.

Արտաքին հղումներ
----------------

* Zorro Productions, Inc.: The latest news from the world of Zorro
**Ճգնավորի մատուռ**, վիմափոր կրոնական կառույց Վայոց ձորի մարզի Ռինդ գյուղի տարածքում, երկրաբանական ժայռ-մնացուկ Սպիտակ քարից 200 մետր հարավ-արևելք։

Նկարագրություն
--------------

Ժայռափոր մատուռը գտնվում է գյուղից մոտ 2,5 կմ հյուսիս-արևելք, հսկա, մեկուսի ժայռային ելուստի արևմտյան ստորոտում։ Դուռն արևմուտքից է, ունի 1,5 բարձրություն։ Ներքուստ արևելյան մասում կիսակլոր խորանն է, փոքրիկ բեմով։ Հյուսիսային մասում կա մկրտության ավազան։ Մատուռի մուտքից հարավ, ժայռի վրա, պատկերված են երկու խաչաքանդակներ։ Այն հանդիսացել է շրջակա գյուղի եկեղեցին, իսկ այժմ լքված է։

1949 թվականին Հ. Եղիազարյանը ուսումնասիրելով եկեղեցին, գրել է. «Բարձր ու մեծ ժայռի մեջ փորված փոքր, սովորական ձևի մատուռ է, արևելյան կողմում կիսակլոր աբսիդայով ու վեմ քարով, իսկ վեմ քարից վերև, պատի վրա քանդակված է խաչ՝ բնորոշ 13-14-րդ դարերին։ Մատուռի դուռն արևմտյան կողմից է, որի առջևում նկատվում է քառակուսի հատակագիծ ունեցող փոքրիկ շենքի հետքերը։ Նկատելի է, որ դա մատուռի սրահն է եղել և քանդվել է՝ ժայռի այդ մասը պոկվելու և ցած գլորվելու հետևանքով»։

Պատկերասրահ
-----------

* Մատուռ «Ճգնավոր»Մատուռ «Ճգնավոր»
* Փորված քար մատուռի հարևանությամբՓորված քար մատուռի հարևանությամբ
* Մատուռը դուռըՄատուռը դուռը
* Մատուռի ներսըՄատուռի ներսը
* Մատուռի ներսի խաչերիցՄատուռի ներսի խաչերից

Տես նաև
-------

* Ռինդի վիմափոր եկեղեցի
* Ռինդի պատմության և մշակույթի անշարժ հուշարձանների ցանկ (Վայոց ձորի մարզ)

Ծանոթագրություններ
------------------

1. ↑  «Վայոց ձորի պատմության նոր էջեր, Տիգրան Մկրտչյան, էջ 52» (PDF).
*Վիքիպեդիայում կան հոդվածներ Մարգարյան ազգանունով այլ մարդկանց մասին։*

**Ասատուր Եփրեմի Մարգարյան** (օգոստոսի 28 (սեպտեմբերի 10), 1906, Մալիշկա, Շարուր-Դարալագյազի գավառ, Երևանի նահանգ, Կովկասի փոխարքայություն, Ռուսական կայսրություն - 1993), հայ խորհրդային պտղաբույծ։ Կենսաբանական գիտությունների դոկտոր (1965), պրոֆեսոր (1962), ՀԽՍՀ գիտության վաստակավոր գործիչ (1967)

Կենսագրություն
--------------

Ավարտել է Սուխումի մերձարևադարձային կուլտուրաների համամիութենական ինստիտուտը (1934)։ 1938 թվականից Հայկական գյուղատնտեսական ինստիտուտի պտղաբանջարաբուծության ամբիոնի վարիչ։ Գիտական աշխատանքները վերաբերում են Հայաստանում պտղաբուծության զարգացման, սորտաշրջանացման և գրոտեխնիկայի հարցերին։ Ուսումնասիրել է ՀԽՍՀ խնձորենու ձևագոյացման կենտրոնները, հեռավոր հիբրիդացման եղանակով նոր սորտերի ստացումը, նկարագրել է խնձորենու տեսակային և սորտային կազմի կենսաբանական առանձնահատկությունները, հայտնաբերել դրա տեղական 60 սորտ, որոնցից 4-ը (Ղափար, Չխչխկան, Սյունիքախնձոր, Կարմրկենի) ներդրել է ՀԽՍՀ հյուսիսարևելյան շրջաններում։ Մշակել է ՀԽՍՀ լեռնային և նախալեռնային շրջաններում պտղատու այգիների հիմնադրման և մշակության ագրոմիջոցառումներ։

Երկեր
-----

* Հայաստանի վայրի պտուղները, Երևան, 1959 (համահեղինակ)։
* Տեղական ծագում ունեցող խնձորենու տեսակային և սորտային կազմը Հայկական ԽՍՌ-ում, Երևան, 1960։
* Պտղաբուծություն, Երևան, 1976 (համահեղինակ)։

Ծանոթագրություններ
------------------

1. 1 2 3 4 5 6 7 8  Հայկական սովետական հանրագիտարան (հայ.) — Երևան: 1981. — հատոր 7. — էջ 301.

|  |  |
| --- | --- |
|  | Վիքիդարանն ունի նյութեր, որոնք վերաբերում են «Ասատուր Մարգարյան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 8843 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 301)։*  |
*Վիքիպեդիայում կան հոդվածներ Թորգոմյան ազգանունով այլ մարդկանց մասին։*

**Արամ Թորգոմյան** (ծնվել է ), Արցախյան պատերազմների մասնակից, գեներալ։ Հայտնի է ԱՐԱՄՈ, «քայլող պատերազմ» անվամբ։ ՀԱԲ(Հայոց Ազգային Բանակ) կամավորական ջոկատի հրամանատար, ՀԱԲ(Հայոց Ազգային Բանակ) ռազմահայրենասիրական կազմակերպության նախագահ:

Կրթություն
----------

Կենսագրություն
--------------

Զինվորական ծառայությունը
------------------------

1988 թ. Արամոն ծրագրում էր ազգային-ազատագրական պայքար: Նա ցանկանում էր ծնկի բերել Ադրբեջանին պայթեցնելով Ադրբեջանի նավթային համակարգը։

1989 թ. մայիսի 12-14-ին Արամո-ն ստեղծում է«Արամո» ջոկատը, որտեղ 500-ից ավելի կամավորական կար։ 

1989 թ. դեկտեմբերի 8-ին սկսել է ինքնապաշտպանության մարտական գործողությունը Վայքի Խնձորուտի հատվածում։

1990 թ. հունվարի 2-ին, երբ ռուսական ուժերը փակել էին Գորիսի Կոռնիձոր գյուղը կատարում է ամենախոշոր հարձակումը:

1992 թ. ազատագրել է Կիչան-Սրխավենդ, Ղարադաղլու հատվածը և բացել Մարտունի-Ստեփանակերտ ճանապարհը։ Փետրվարի 25-26-ին մասնակցել է Խոջալուի դեպքերին և վիրավորվել է ոտքից։ Հուլիսի 4-ին վիրահատել են ոտքը Ֆրանսիայում։

Պարգևներ և կոչումներ
--------------------

Ծանոթագրություններ
------------------

Արտաքին հղումներ
----------------

  


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Ղարաբաղյան ազատագրական պատերազմ (1988—1994) հանրագիտարանից, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո ։*  |
**Լոկշա** (սլովակ.՝ Lokša, *lokeš* կամ *lokoš,* չեխ․՝ Lokše, *lata*, *présňák* կամ *šumpál* ), կարտոֆիլից պատրաստված տափակ հացի տեսակ, որը տարածված է Սլովակիայի արևմտյան մասում և Չեխիայի Հանրապետության Հարավային Մորավիայի շրջանում, որտեղ այն կոչվում է նաև լայն լապշա և ավելացվում է ապուրների մեջ։

Անվանում
--------

Անվանումը ծագել է պարսկերեն *լահսա* («շիլա») բառից և թաթարների միջոցով է հասել սլավոնական լեզուներին։ Սլովակերեն *lokša* [ˈlɔkʂa] նշանակում է կարտոֆիլի խմորից թխված կարկանդակ, ուկրաիներեն *loksa* նշանակում է գրտնակված խմոր։

Lokšas-ը նաև հայտնի է որպես *lata*, *přesňák*, *šumpál*, կամ *patenta* Չեխիայում, իսկ *lokeš* կամ *lokoš* Սլովակիայում։

Պատրաստում
----------

Կեղևով եփած կարտոֆիլը մաքրում են կեղևից, քերիչով անցկացնում, ավելացնում ալյուր և աղ։ Հունցում են խմորը, որը բաժանում են ոչ մեծ մասերի և բարակ լոշիկներ գրտնակում։ Այնուհետև թխում են ջեռոցում կամ չոր թավայի վրա՝ առանց յուղի։ Սլովակիայում ավելի տարածված է աղով տարբերակը։ Բլիթները ցողում են ճարպով (ցանկալի է սագի ճարպ) և ավելացնում ապուրի մեջ կամ լցոնում են թթու կաղամբով կամ աղացած մսով։ Մորավիայում ավանդաբար պատրաստում են քաղցր լոկշա, որի վրա քսում են ջեմ և շաղ տալիս կակաչի սերմեր և շաքար, իսկ երբեմն էլ հալեցրած կարագ են ցողում դրա վրա։

Կիրառում
--------

Հյուսիսային Հունգարիայում այն կտրատում և եփում են, ավելացնելով բրինզա պանիր, կակաչի սերմեր կամ կաթնաշոռ։ Սղության ժամանակ այն պատրաստել են տարեկանի ալյուրով և օգտագործել հացի փոխարեն։ Նրանց համար, ովքեր աշխատում են տնից հեռու (օրինակ՝ անտառում), լոկշան նախապես թխվում, կտոր-կտոր է արվում և դրվում կտավե տոպրակի մեջ։ Ուտելուց առաջ վրան տաք ջուր է պետք լցնել, որ փափկի։

Ավանդական Սուրբ Ծննդյան սնունդ Սլովակիայում։

Պատկերասրահ
-----------

|  |  |  |
| Քաղցր լոկշա շաքարավազով և կակաչի սերմերով | Լոկշա` բրինզա պանրով, կարմիր կաղամբով, կոճապղպեղով և ջեմով | Լոկշա` բրինզա պանրով և մանգալիկայի մանր կտրատած բեկոնով |

Ծանոթագրություններ
------------------

1. ↑  «laska | Magyar etimológiai szótár | Kézikönyvtár». *www.arcanum.com* (հունգարերեն). Վերցված է 2024 թ․ ապրիլի 18-ին.
2. 1 2  «Lokshe (Lokše) recipe - Slovak Cooking» (անգլերեն). Վերցված է 2024 թ․ ապրիլի 18-ին.
3. ↑  «A magyarországi szlovákok». *www.sulinet.hu*. Վերցված է 2024 թ․ ապրիլի 18-ին.
4. ↑  *Répáshuta: Egy szlovák falu a Bükkben.* [Ռեպաշուտա. Սլովակիայի գյուղ Բուկում] Szerk. Szabadfalvi József és Viga Gyula. Միշկոլց։ Herman Ottó Múzeum. 1984. = Միսկոլց քաղաքի Հերման Օտոյի թանգարանի ազգագրական հրատարակություններ, 13. ISBN 963 01 5278 9
5. ↑  Bratislava, GM Media s r o. «Karácsonyi ételek-ízek Szlovákiában». *Világszám Online Hírmagazin* (hungarian). Վերցված է 2024 թ․ ապրիլի 18-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Lokšas with goose liver (սլովակ.)
* Slovácko patentas (չեխ.)
*Վիքիպեդիայում կան հոդվածներ Մինասյան ազգանունով այլ մարդկանց մասին։*

**Վարդուհի Վարդգեսի Մինասյան** (մարտի 25, 1969(1969-03-25), Լենինական, Հայկական ԽՍՀ, ԽՍՀՄ), հայ դիրիժոր, դաշնակահարուհի, կոնցերտմայստեր։

Կենսագրություն
--------------

Վարդուհի Մինասյանը ծնվել է Գյումրիում։ Ավարտել է Գյումրիի երաժշտական ուսումնարանը։ Սովորել և ավարտել է Երևանի Կոմիտասի անվան պետական կոնսերվատորիայի դաշնամուրային (Ալեքսանդր Յոլչյանի և Ռոզա Թանդիլյանի ղեկավարությամբ), միաժամանակ՝ դիրիժորական բաժինը (Յուրի Դավթյանի դասարան), այնուհետև սովորել է նույն կոնսերվատորիայի ասպիրանտուրայում։ Զուգահեռաբար աշակերտել է Արթուր Ադամյանին (երգեհոն) և պրոֆեսոր Էդվարդ Միրզոյանին (կոմպոզիցիա)։ Ավարտելուց հետո կոնսերվատորիայում աշխատել է որպես դասախոս։ Երկար տարիներ աշխատել է Հայաստանի պետական ֆիլհարմոնիկ նվագախմբում որպես դիրիժորի ասիստենտ, ապա դիրիժոր, նաև դաշնակահար։ Ղեկավարել է Գյումրիի պետական սիմֆոնիկ նվագախումը, Չայկովսկու և Սայաթ-Նովայի անվան երաժշտական դպրոցների (2005-2007) մանկապատանեկան կոլեկտիվները, Երևանի մենակատարների սիմֆոնիկ նվագախումը։ 1997-1998 թվականներին եղել է Երևանի սիմֆոնիկ նվագախմբի դիրիժորի ասիստենտ, 1998 թվականից՝ Հայաստանի պետական ֆիլհարմոնիկ նվագախմբի (այժմ՝ Հայաստանի ազգային ֆիլհարմոնիկ նվագախումբ) դիրիժորի ասիստենտ։ 1998-2015 թվականներին դասավանդել է Երևանի Կոմիտասի անվան պետական կոնսերվատորիայի կամերային անսամբլի բաժնում, 2015 թվականին ստացել է Երևանի պետական կոնսերվատորիայի դոցենտի գիտական կոչում երաժշտական արվեստ մասնագիտությամբ։ Իբրև դիրիժորի ասիստենտ և դաշնակահար-կոնցերտմայստեր՝ մասնակցել է Հայաստանի ազգային ֆիլհարմոնիկ նվագախմբի նախաձեռնած օպերային ներկայացումների համերգային ցուցադրմանը և օրատորիալ գործերի կատարմանը։ Պատրաստել է տարբեր դերերգեր հայազգի և օտարերկրացի օպերային երգիչների հետ։ Որպես դիրիժոր և դաշնակահար, ակտիվ մասնակցություն ունի ՀԱՖՆ Նոր կամերատա (ստեղծվել է 2008 թվականին) անսամբլի գործունեության մեջ։

Անձնական կյանք
--------------

* Ամուսին՝ Հովհաննես Պապիկյան, Հայաստանի ազգային ֆիլհարմոնիկ նվագախմբի հոբոյահար։ Ունեն երկու որդի։ Ավագ որդին՝ Վարդան Պապիկյանը, տրոմբոնահար է։

Ծանոթագրություններ
------------------

1. ↑  «Լավ գործ». Հայ կին դիրիժոր. Սա տղամարդու մասնագիտություն է
2. 1 2  «Չերևացող» դիրիժորի աշխատանքի ծանրությունը
3. ↑  «ЖЕНЩИНА-ДИРИЖЕР? ДА!». *golosarmenii.am*. Վերցված է 2018 թ․ հուլիսի 8-ին.
**Չորս տարերքներ** (իտալ.՝ l Quattro elementi), գեղանկարչական շարք` կազմված չորս նկարներից («Հող», «Ջուր», «Կրակ» և «Օդ»), ստեղծված Ջուզեպպե Արչիմբոլդոյի կողմից (իտալ.՝ Giuseppe Arcimboldo, 1527-1593) 1966 թվականին։ «Կրակ» և «Ջուր» կտավները պահվում են Վիեննայի արվեստի պատմության թանգարանում, «Հողը»` Վիեննայի Լիխտենշթեյնի հավաքածուում։ «Օդը» կտավի բնօրինակը չի պահպանվել։ Պատճենը գտնվում է Շվեցարիայում` մասնավոր հավաքածուում։ Դիմանկարներն արված են փայտի վրա, յուղաներկով։ Կտավներն ունեն հետևյալ չափսերը` «Կրակը»` 66,5 × 51 սմ, «Ջուրը»` 66,5 × 50,5 սմ, «Օդը»` 74,4 × 56 սմ, «Հողը»` 70 × 49 սմ։

Պատմություն
-----------

Ջուզեպպե Արչիմբոլդոն նախ և առաջ հայտնի է իր «Տարվա եղանակները» («Գարուն», «Ամառ», «Աշուն», «Ձմեռ») և «Չորս տարրեր» այլաբանական ցիկլերով, որոնք նկարիչը կայսր Մաքսիմիլիան II-ին նվիրել է 1569 թվականին։ Նկարները նախատեսված են Հաբսբուրգների կայսերական արքունիքի մեծությունը ցույց տալու և նրանց կառավարման կայունությունը հաստատելու համար։ 16-րդ դարում դրանք բավականին նորարարական աշխատանքներ էին` հագեցած դետալներով, որոնք Արչիմբոլդոն ներդաշնակորեն միավորել է մարդկային կերպարներին։

Նկարագրություն
--------------

Արչիմբոլդոյի դիմանկարները ցույց են տալիս Գեշտալտի տեսությունը` (գերմ.՝ Gestalt) ձևի ընկալման տեսությունը։ Մարդը նախ տեսնում է մեծ ընդհանուր ձև, ապա նկատում դրա մանրամասները։ Որոշ ժամանակ դիտելիս «Ջուրը» կամ «Հողը» ընկալվում են որպես դիմանկարներ, և միայն դրանից հետո ենք մենք տեսնում ձուկ կամ կենդանիներ։ Արչիմբոլդոն կանոնակարգում է առանձին երևույթների բազմազանությունը` տալով նրանց մարդկային ձև։ Բոլոր դիմանկարները նկարվում են պրոֆիլով և նայում են միմյանց` կազմելով միասնություն։ «Տարվա եղանակների» նման, «Չորս տարերքները» կազմված են բնական շնչավորված և անշունչ առարկաներից։ «Հողը» բաղկացած է բազմաթիվ փոխկապակցված ցամաքային կենդանիներից։ Եղջերավոր եղջերուները շրջապատում են երկրի գլուխը՝ ձևավորելով «թագ»։ Օդը հավաքվել է թռչունների անթիվ քանակից, որտեղ մեծ ուշադրություն է դարձվում կայսերական արծիվին և սիրամարգին։ «Ջուրը» ներկայացված է խառը ծովային կենդանիներով, ձկներով, խեցիներով և կարմիր կորալներով, որոնք նույնպես հիշեցնում են «թագ»։ Ծովային արարածներից ծնվում է կնոջ դիմանկար։ «Կրակը», ի տարբերություն այլ տարրերի, ստեղծվել է անշունչ առարկաներից։ Երկու կայծքար ձևավորել են քիթը և ականջը։ Այրվող անկյունները նման են կրակոտ մազերի։ Կրակի մարմինը նկարիչը հավաքել է զենքերից։ Երկգլխանի արծիվը և պարանոցի շուրջը փաթաթված շղթան` «Ոսկե բուրդ» շքանշանով` առավել վառ հիշեցնում են կայսր Մաքսիմիլիան Երկրորդի մասին։

Ծանոթագրություններ
------------------

1. ↑  «Feuer». Kunsthistorisches Museum Wien. Վերցված է 2019 թ․ հոկտեմբերի 15-ին.
2. ↑  «Wasser». Kunsthistorisches Museum Wien. Վերցված է 2019 թ․ հոկտեմբերի 15-ին.
3. 1 2  «GIUSEPPE ARCIMBOLDO DIE ERDE». Liechtenstein. The princely collections. Արխիվացված է օրիգինալից 2019 թ․ հոկտեմբերի 20-ին. Վերցված է 2019 թ․ հոկտեմբերի 18-ին.
4. 1 2  DaCosta Kaufmann Thomas. Arcimboldo: Visual Jokes, Natural History, and Still-Life Painting. Chicago, 2009. Р. 78
5. ↑  Лицо человека в науке, искусстве и практике – Москва; Коги-то-Центр, 2014.
*Վիքիպեդիայում կան հոդվածներ Մինասյան ազգանունով այլ մարդկանց մասին։*

**Սարիկ Սամվելի Մինասյան՝** (օգոստոսի 16, 1980(1980-08-16), Լենինական, Հայկական ԽՍՀ, ԽՍՀՄ), հայ քաղաքական գործիչ, ՀՀ ԱԺ 7-րդ գումարման պատգամավոր
: «Լուսավոր Հայաստան» խմբակցության անդամ։

Կենսագրություն
--------------

Սարիկ Մինասյանը ծնվել է 1980 թվականի օգոստոսի 16-ին, Գյումրիում։ 2004-2006 թվականներին ծառայել է ՀՀ ազգային բանակում, ստացել է «ավագ» զինվորական կոչում։

Կրթություն
----------

2004 թվականին ավարտել է Հայ-ռուսական (սլավոնական) համալսարանը՝ ստանալով քաղաքագիտության մագիստրոսի կոչում։

Աշխատանք
--------

2006-2009 թվականներին Ռուսաստանի Դաշնության զինված ուժերի զորամասերից մեկում աշխատել է որպես հրամանատարի օգնական։ 2010-2011 թվականներին աշխատել է «ԱրմենՏել» ընկերությունում վաճառքի բաժնում՝ որպես տարածքային մասնագետ։ 2011 թվականին աշխատել է «Գոռ-Ավետ» ՍՊԸ-ում՝ որպես փոխտնօրեն։ 2013-2017 թվականներին եղել է Գյումրու քաղաքապետարանի բյուջեի եկամուտների հաշվառման և հավաքագրման բաժնի պետ։ 2018 թվականի մարտից մինչև 2019 թվականի հունվարը եղել է ՀՀ ԱՍՀՆ սոցիալական ապահովության պետական ծառայության Գյումրու տարածքային բաժնի պետ։

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության թիվ 11 ընտրատարածքի տարածքային ընտրական ցուցակով։

Ընտանեկան կարգավիճակ
--------------------

Ամուսնացած է ունի երկու զավակ։

Ծանոթագրություններ
------------------

1. ↑  «ԿԸՀ-ն հաստատեց ԱԺ պատգամավորների անվանացանկը․ ովքեր են լինելու «Լուսավոր Հայաստան» խմբակցության պատգամավորները».
2. ↑  ԱԺ պատգամավար Սարիկ Մինասյան
3. ↑  «Սարիկ Մինասյան». *ԳՅՈՒՄՐՈՒ ՀԱՄԱՅՆՔԱՊԵՏԱՐԱՆԻ ՊԱՇՏՈՆԱԿԱՆ ԿԱՅՔ*. Վերցված է 08/03/2019-ին.
4. ↑  «Սարիկ Մինասյան». *Լուսավոր Հայաստան Կուսակցության պաշտոնական էջ*. Վերցված է 03/08/2019-ին.
*Վիքիպեդիայում կան հոդվածներ Մարգարյան ազգանունով այլ մարդկանց մասին։*

**Մարգար Ավետիսի Մարգարյան** (հոկտեմբերի 4, 1894(1894-10-04), Վաղարշապատ, Երևանի նահանգ, Ռուսական կայսրություն - նոյեմբերի 20, 1941(1941-11-20), Երևան, Հայկական ԽՍՀ, ԽՍՀՄ), հայ հայտնի դուդուկահար։ Հայտնի է եղել Ուստա Մարգար անունով։

Կենսագրություն
--------------

Մարգար Մարգարյանը ծնվել է 1894 թվականին Վաղարշապատում։ Նվագել է արևելյան գործիքների անսամբլում, այնուհետև Վարդան Բունու ղեկավարած Արևելյան սիմֆոնիկ նվագախմբում։ 1926 թվականից դարձել է Հայաստանի ժողոգործիքների անսամբլի մենակատար (ղեկավար՝ Արամ Մերանգուլյան)։

Ստեղծագործական կյանք
--------------------

Մարգար Մարգարյանը ունեցել է հարուստ երգացանկ՝ պարեղանակներ, հայկական ժողովրդական ու աշուղական երգերի գործիքային փոխադրումներ, մուղամներ; 1939 թվականին մասնակցել է Մոսկվայում կայացած հայկական արվեստի տասնօրյակին։ Ի. Ստալինը պարգևատրել է նրան ոսկե ժամացույց;որը ոչ միայն ընծա է եղել այլ Կրեմլ ազատ ել ու մուտ անելու այցեքարտ։ Ժողգործիքների երաժիշտ կատարողների համամիութենական ստուգատեսում նա արժանացել է երրորդ մրցանակի։ Մարգարյանի կատարողական արվեստը բարձր է գնահատել Արամ Խաչատրյանը։ Մարգար Մարգարյանի կատարմամբ թողարկվել են ձայնապնակներ, գրառվել են «Պեպո», «Զանգեզուր», «Սևանի ձկնորսները», «Լեռնային հեղեղ» և այլ ֆիլմեր։ Դուդուկի կատարելագործմանն առաջինն անդրադարձել է Մարգար Մարգարյանը. նա փոքրացրել է դուդուկի չափսերը և իրար մոտեցրել նվագանցքերը, դուդուկի իրանի գլխամասում բերանոցի համար սարքել կոնաձև մուտք, ինչը հեշտացրել է նվագարանը լարելը։ Այդ կոնաձև մուտքը բնորոշ է միայն հայկական դուդուկներին։ Մ. Մարգարյնի ստեղծած դուդուկի տարատեսակը դարձավ սոպրանո-դուդուկի նախատիպ< ժողովրդական փողային նվագարան`դուդուկ։

Ծանոթագրություններ
------------------

1. 1 2 3 4 5 6 7 8  Հայկական սովետական հանրագիտարան (հայ.) — Երևան: 1981. — հատոր 7. — էջ 302.
2. ↑  Բաղդասարյան, Արամ. «AV Production - Մարգար Մարգարյան». *avproduction.am*. Վերցված է 2016 թ․ հոկտեմբերի 3-ին.(չաշխատող հղում)
3. ↑  Անահիտ Կիրակոսյան, Հայ ժողովրդական նվագարանային կատարողական արվեստ, Երևան 2011

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 302)։*  |
*Վիքիպեդիայում կան հոդվածներ Մինասյան ազգանունով այլ մարդկանց մասին։*

**Ռաֆիկ Արմենակի Մինասյան** (մայիսի 15, 1926(1926-05-15), Կավարտ, Զանգեզուրի գավառ, Հայկական ԽՍՀ, ԱԽՖՍՀ, ԽՍՀՄ), հայ խորհրդային կուսակցական և պետական աշխատող, ԽՄԿԿ անդամ (1946)։

Կենսագրություն
--------------

Ծնվել է 1926 թվականին Ղափան քաղաքի տարածքում գտնվող Կավարտ բանավանում։ Ավարտել է Երևանի համալսարանի տնտեսագիտական ֆակուլտետը (1958) և ԽՄԿԿ ԿԿ-ին կից կուսակցական բարձրագույն դպրոցը (1961)։ 1942-1949 թվականներին աշխատել է Ղափանի պղնձահանքերում, որպես փականագործ, կոմպրեսորային կայանի մեքենավար, նորմավորող, 1949 թվականից՝ Ղափանի շրջկոմում, Ղափանի շրջանային «Պղնձի համար» թերթի խմբագրությունում։ 1956-1959 թվականներին եղել է Քաջարանի պղնձամոլիբդենային կոմբինատի կուսկոմիտեի քարտուղար, 1961-1963 թվականներին՝ պատասխանատու կազմակերպիչ, 1963-1978 թվականներին՝ ՀԿԿ Ղափանի շրջկոմի առաջին քարտուղար։ 1978 թվականից՝ ՀԽՍՀ բնակարանային-կոմունալ տնտեսության նախարար։ Եղել է ԽՄԿԿ XXIII և ՀԿԿ XIX-XX, XXIII-XXVII համագումարների պատգամավոր, ՀԽՍՀ Գերագույն խորհրդի Նախագահության անդամ (1978), ՀԽՍՀ 7-10-րդ գումարումների գերագույն խորհրդի պատգամավոր։ ՀԿԿ ԿԿ անդամ է 1964 թվականից։

Պարգևներ
--------

Պարգևատրվել է Աշխատանքային կարմիր դրոշի 3, ժողովուրդների բարեկամության շքանշաններով։

Ծանոթագրություններ
------------------

1. 1 2 3 4 5 6 7 8  Հայկական սովետական հանրագիտարան (հայ.) — Երևան: 1981. — հատոր 7. — էջ 556.


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 556)։*  |
*Վիքիպեդիայում կան հոդվածներ Մինասյան ազգանունով այլ մարդկանց մասին։*

**Ռոզա Արշալույսի Մինասյան** (1922, Սարատակ, Հայաստան), հայ մանկավարժ։ ԽՄԿԿ անդամ (1943): Հայրենական մեծ պատերազմի մասնակից։

Կենսագրություն
--------------

Ռոզա Մինասյանը ծնվել է 1922 թվականին, Արթիկի շրջանի Սարատակ գյուղում։ 1938 թվականին ավարտել է Լենինականի Մռավյանի անվան մանկավարժական ուսումնարանը և աշխատանքի անցել սկզբում հայրենի, ապա՝ Հոռոմ գյուղի միջնակարգ դպրոցում։ 1939 թվականին Ռոզան ընդունվել է Երևանի հեռակա մանկավարժական ինստիտուտ։

Հորը ռազմաճակատ ուղարկելուց հետո Ռոզան նույնպես որպես կամավորական մեկնել է ռազմաճակատ, միացել Կովկասի պաշտպանների շարքերին։ Զենիթային մարտկոցը, որի անձնակազմում կռվել է Ռոզան, անվրեպ կրակով գետնին են տապալել ռմբակոծիչներ ու կործանիչներ։ Ռոզայի հայրը 1943 թվականին հրամանատարության հերթական առաջադրանքը կատարելիս զոհվել է Կրիմսկ քաղաքի մատույցներում։ 1943 թվականին Ռոզան ընդունվել է կոմունիստական կուսակցության շարքերը։

1945 թվականին Ռոզան հաղթանակով վերադարձել է հայրենի գյուղ, շարունակել մանկավարժական աշխատանքը։ Մինասյանն աշխատել է Արթիկի շրջանի Լուսակերտ, Գեղանիստ գյուղերի լոթնամյա դպրոցներում, Ալագյազի, Ապարանի գիշերօթիկ դպրոցներում, դասավանդել հայոց լեզու և գրականություն։ 1966 թվականին տեղափոխվել է Երևան և մինչև կենսաթոշակի անցնելն աշխատել է Երևանի № 12 գիշերօթիկ դպրոցում։

Ծանոթագրություններ
------------------

1. 1 2 3  Հայաստանի ուսուցիչները մեծ հայրենականում (Ա. Հ. Հարությունյան, Լ. Ս. Մելքումյան, Ա. Ղ. Սուքիասայան), «Լույս» հրատարակչություն, Երևան, 1982:
**Արտավազդ Բաղումյան** (1953, Իրան), իրանահայ իրավաբան, քաղաքագետ, Իրանի Խորհրդարանի պատգամավոր (4 նստաշրջան)։

Կենսագրություն
--------------

Արտավազդ Բաղումյանը ծնվել է 1953 թվականին Սպահանի Ֆերեյդան գավառի Սանգիբարան գյուղում։ Սովորել է տեղի դպրոցում, այնուհետև կրթությունը շարունակել է Սպահանի համալսարանի հաշվապահության բաժնում, մագիստրատուրան սովորել է Թեհրանի Շահիդ Բեհեշտի համալսարանի քաղաքական գիտությունների ֆակուլտետում։ 1979 թվականին, Իրանում հեղափոխության հաղթանակից հետո, մի քանի նստաշրջան անընդմեջ ընտրվել է Իրանի խորհրդարանի Սպահանի և հարավային իրանահայության պատգամավոր։ 1984 թվականին ընտրվել է Իրանի խորհրդարանի հարավային իրանահայության պատգամավոր, եղել խորհրդարանական տարբեր հանձնաժողովների անդամ։ Իրանի խորհրդարանի 3-րդ, 4-րդ, 5-րդ նստաշրջաններում ևս ընտրվել է Սպահանի և հարավային իրանահայության պատգամավոր, անդամակցել է նավթի հանձնաժողովին, մասնակցել միջազգային և ՕՊԵԿ նիստերին։

Իրան-Իրաք պատերազմի տարիներին իրանահայության օգնությունները հասցրել է ճակատ։

Խորհրդային միության փլուզումից հետո առանցքային դեր է ունեցել Իրան-Հայաստան հարաբերությունների ամրապնդման հարցում։

Ծանոթագրություններ
------------------

1. ↑  «ԻՍԼԱՄԱԿԱՆ ՀԵՂԱՓՈԽՈՒԹՅՈՒՆԻՑ ՄԻՆՉԵՎ ՄԵՐ ՕՐԵՐԸ․ ԻԻՀ ՊԱՌԼԱՄԵՆՏԸ ԵՎ ԻՐԱՆԱՀԱՅՈՒԹՅՈՒՆԸ - Diplomat.am». *www.diplomat.am*. Վերցված է 2017 թ․ հուլիսի 14-ին.
2. 1 2 3 4 5  Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012
*Վիքիպեդիայում կան հոդվածներ Մինասյան ազգանունով այլ մարդկանց մասին։*

**Մուշեղ Մինասի Մինասյան** (օգոստոսի 27, 1902(1902-08-27), Գորիս, Ելիզավետպոլի նահանգ, Ռուսական կայսրություն - նոյեմբերի 27, 1987(1987-11-27), Մոսկվա, ԽՍՀՄ), հայ պատմաբան, խորհրդային բանակի գեներալ-մայոր (1961)։ Պատմական գիտությունների դոկտոր (1958)։

Կենսագրություն
--------------

Մուշեղ Միասյանը ծնվել է 1902 թվականին Գորիս քաղաքում։ Սովորել է Շուշիի ռեալական ուսումնարանում։ 1925 թվականին ավարտել է Երևանի համալսարանի իրավա-տնտեսագիտական ֆակուլտետը, 1956 թվականին՝ գլխավոր շտաբի բարձրագույն ռազմական ակադեմիային կից դոկտորանտուրան։ Զբաղվել է քաղաքական աշխատանքներով. 1921-1923 թվականներին կոմերիտական աշխատող է եղել Զանգեզուրի գավկոմում և Հայաստանի ՀԼԿԵՄ Կենտկոմում։ 1923 թվականից անցել է զինվորական ծառայության։ Հայրենական Մեծ պատերազմի ժամանակ Արևմտյան ռազմաճակատում նախ վարել է քաղաշխատանք, իսկ 1943 թվականի վերջից եղել 1-ին Մերձբալթյան ռազմաճակատում տանկային բրիգադի հրամանատարի տեղակալ։ Մասնակցել է Բելառուսիայի և Մերձբալթիկայի ազատագրմանը։ Պատերազմից հետո Մ․ Վ․ Ֆրունզեի անվան ռազմական ակադեմիայում դասավանդել է ռազմական արվեստի պատմություն, 1958 թվականից աշխատանքի է անցել ԽՄԿԿ ԿԿ-ին կից մարքսիզմ-լենինիզմի ինստիտուտում։

Մինասյանը զբաղվել է գիտական և գիտահետազոտական աշխատանքներով, մասնակցել է «Սովետական Միության Հայրենական մեծ պատերազմի պատմությունը 1941-1945 թվականներ» վեցհատորյակի հրատարակմանը (1960-1965)։ «Հաղթանակը Բելառուսիայում» (1952), «Հարավ-Արևելյան Եվրոպայի ժողովուրդների ազատագրումը» (1967, ռուսերեն) և այլ գրքերի հեղինակ է։

Պարգևներ
--------

Պարգևատրվել է Կարմիր դրոշի 3, Հայրենական պատերազմի I աստիճանի շքանշաններով և մեդալներով։ 1961 թվականին Մինասյանին շնորհվել է գեներալ-մայորի զինվորական կոչում։

Ծանոթագրություններ
------------------

1. 1 2 3 4 5 6  Հայկական սովետական հանրագիտարան (հայ.) — Երևան: 1981. — հատոր 7. — էջ 555.
2. ↑  Ով ով է. Հայեր. Կենսագրական հանրագիտարան, հատոր երկրորդ, Երևան, 2007, էջ 113։


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 555)։*  |
**«Անապատի սպիտակ արևը»** (ռուս.՝ Бе́лое со́лнце пусты́ни), 1970 թվականին նկարահանված խորհրդային ֆիլմ։  

Ֆիլմը թերևս կարելի է համարել խորհրդային ամենահայտնի ֆիլմերից մեկը, հերոսների կերպարները, նրանց արդեն գրեթե թևավոր դարձած խոսքերը, արկածային սյուժեն անսպասելի լուծումներով, և մանավանդ ֆիլմում հնչող Բուլատ Օկուջավայի բառերով գրված հայտնի «Ваше благородие, госпожа удача» երգը, որը կատարում է Պավել Լուսպեկաևը այս ֆիլմը շատ սիրված են դարձրել կինոդիտողների շրջանում։

Սյուժե
------

Ֆիլմի իրադարձությունները ծավալվում են 1920 ական թթ. Կասպից ծովի արևելյան ափին տեղակայված անապատային փոքրիկ քաղաքում։  

Գլխավոր հերոս կարմիրբանակային Ֆյոդոր Սուխովը վերադառնում է տուն։ Ճանապարհին նա տեսնում է անապատի ավազների մեջ մարմինը ամբողջապես ավազի մեջ թաղված (միայն գլուխը ավազներից դուրս) մի տեղացու՝ Սաիդի։ Սաիդը պատմում է որ իր նպատակը տեղի ավազակներից մեկին՝ Ջավդետին գտնելն ու սպանելն ՝. վերջինս սպանել էր իր հորը, իսկ իրեն թաղել ավազների մեջ՝ տանջամահ անելու նպատակով։

Ճանապարհին Սուխովը հանդիպում է կարմիր բանակային հրամանատար Ռախիմովին, ով հետապնդում էր հայտնի ավազակ Աբդուլային ու նրա ավազակախմբին՝ նրանց ձերբակալելու նպատակով։ Աբդուլան փախել էր տեղի բանտերից մեկից այնտեղ թողնելով իր 9 կանանց։ Տեղյակ լինելով նրանց սովորություններին Ռախիմովը գիտեր, որ եթե Աբդուլան չի կարողացել իր հետ տանել իր կանանց, ապա նա պետք է սպաներ բոլորին։ Դրա հետ կապված Ռախիմովը համոզում է Սուխովին պահպանել կանանց Աբդուլայից ու, չստանալով Սուխովի համաձայնությունը, պարզապես հեռանում է՝ որոնելու Աբդուլային՝ հանձնելով կանանց Սուխովի հսկողությանը և որպես օգնական թողնելով երիտասարդ Պետրուխային։

Իմանալով Աբդուլայի մտադրությունների մասին՝ Սուխովը օգնության համար դիմում է տեղի ցարական մաքսատան պետ՝ նախկին զինվորական Պավել Վերեշչագինին՝ զինամթերք ստանալու նպատակով, բայց մերժում է ստանում։ Օգնական ունենալով միայն Սաիդին՝ նա գտնում է մի հին գնդացիր և որոշում դիմակայել Աբդուլային ...

Դերերում
--------

| Դերակատար | Դեր |
| --- | --- |
| Անատոլի Կուզնեցով | Ֆյոդոր Սուխով  Ֆյոդոր Սուխով  |
| Սպարտակ Միշուլին | Սաիդ  Սաիդ  |
| Կախի Կավսաձե | Աբդուլա  Աբդուլա  |
| Նիկոլայ Գոդովիկով | Պետրուխա  Պետրուխա  |
| Պավել Լուսպեկաև | Պավել Վերեշչագին  Պավել Վերեշչագին  |
| Ռաիսա Կուրկինա | Նաստասյա  Նաստասյա Վերեշչագինի կինը |
| Գալինա Լուչայ | Կատերիան Մատվեևա  Կատերիան Մատվեևա Սուխովի կինը |
| Նիկոլայ Գոդովիկով | Պետրուխա  Պետրուխա  |
| Մուսա Դուդաև | Ռախիմով  Ռախիմով  |
| Նիկոլայ Բադև | Լեբեդև  Լեբեդև  |
| Վլադիմիր Կադոչնիկով | սպա Սեմյոն  սպա Սեմյոն  |
| Տատյանա Ֆեդոտովա | Գյուլչիթայ  Գյուլչիթայ Աբդուլայի ամենափոքր կինը |

Ծանոթագրություններ
------------------

1. ↑
2. 1 2 3

Արտաքին հղումներ
----------------

* «Անապատի սպիտակ արևը»(ռուս.) ֆիլմը ԿինոՊոիսկ կայքում։
* Անապատի սպիտակ արևը(անգլ.) ֆիլմը Internet Movie Database կայքում
* «Անապատի սպիտակ արևը»(անգլ.) ֆիլմը allmovie կայքում:
* Անապատի սպիտակ արևը ՅուԹյուբում, «Մոսֆիլմի» պաշտոնական ալիք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անապատի սպիտակ արևը» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database · Rotten Tomatoes |

 |
**«Ջերմ բաժանում»** (հանգըլ՝ 뜨거운 안녕; թարգմանաբար Դդեոգուն աննեյոնգ (Ddeugeowoon Annyeong)), 2013 թվականին լույս տեսած Հարավկորեական ֆիլմ։ Այն հեռարձակվել է 2013 թվականի մայիսի 30-ին։

Սյուժե
------

Չուն Օն (Լի Հոնգ Կի) սիրված երգիչ է, ով հայտնի է ոչ միայն իր երգերով, այլ նաև սկանդալներով։ Եվ ահա այդպիսի մի միջադեպից հետո, տղան ոչ իր կամքով մի հիվանդանոցում, որտեղ ծանր հիվանդներին նախապատրաստում են մահվան, դառնում է կամավոր օգնական։ Սակայն գալիս են դժվար ժամանականեր և հիվանդանոցը փակման եզրին է։ Եվ հիվանդանոցի փակվելու փաստի վրա ուշադրությունը գրավելու համար էլ այսպիսի «հայտնի» կամավորին ուղարկում են այնտեղ։ Չուն Օնին բախտ է վիճակվում հանդիպել քաջասիրտ մարդկանց հետ, որոնք չնայած իրենց մահացու ախտորոշմանը ամեն օր պայքարում են կյանքի համար և շարունակում են երազել։ Նրանք երազում են այն մասին, որ իրենց «Ֆենիքս» երգի խումբը մի օր ելույթ կունենա համերգի ժամանակ։ Եվ ահա մեր խռովարարը պատրաստ է օգնել նրանց այդ հարցում։

Դերերում
--------

### Գլխավոր դերերում

* Լի Հոնգ Կի- Չուն Օ
* Չոն Մին Սո- Հա Յուն
* Պեկ Ջին Հի- Ան Նա
* Լի Դոնգ Սոկ- Մու Սունգ
* Իմ Վոն Հի- Բոնգ Սիկ

### Երկրորդական դերերում

* Լի Մին Ա- Հա Յունի մայրը
* Կվանգ Ջա Հոնգ- Հա Յունի հայրը
* Յու Ջե Մունգ- ինտենսիվ զգուշության բժիշկը
* Կիմ Հյոն Ա- Չուն Օ-ի մայրը
* Չո Կվոն- Գվան Սեմ
* Նո Կանգ Մին- Հիմ Չան

Սաունդթրեքեր
------------

| Կատարող | Երգի անվանում |
| --- | --- |
| Լի Հոնգ Կի | Jump |

Մեջբերումներ
------------

|  |  |  |
| --- | --- | --- |
|  | Եթե մահացու հիվանդը քեզնից ինչ–որ բան է խնդրում, անպայման տուր, որովհետև դա կարող է լինել նրա վերջին խնդրանքը- Լի Դոնգ Սոկ(Մու Սունգի դերում) |  |

Հետաքրքիր փաստեր
----------------

Նկարահանումները սկսվել են 2012 թվականի սեպտեմբերի 24-ից։

Աղբյուրներ
----------

* 

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
Անվան այլ կիրառումների համար տե՛ս՝ Կարո Մինասյան (այլ կիրառումներ)
*Վիքիպեդիայում կան հոդվածներ Մինասյան ազգանունով այլ մարդկանց մասին։*

**Կարապետ (Կարո) Հարությունի Մինասյան** (մարտի 22, 1908(1908-03-22), Կարս, Կարսի մարզ, Կովկասյան երկրամաս, Ռուսական կայսրություն - հունվարի 24, 1966(1966-01-24), Երևան, Հայկական ԽՍՀ, ԽՍՀՄ), հայ բեմանկարիչ։ ՀԽՍՀ արվեստի վաստակավոր գործիչ (1956)։

Կենսագրություն
--------------

Սովորել է Թիֆլիսի գեղարվեստի ակադեմիայում (1925-1929) և Լենինգրադի գեղանկարչության, քանդակագործության և ճարտարապետության ինստիտուտում (1931-1936)։ 1936-1938 թվականներին աշխատել է Լենինականի դրամատիկական թատրոնում (գլխավոր նկարիչ), 1938-1944 թվականներին՝ Երևանի Ստանիսլավսկու անվան ռուսական թատրոնում, հայրենական մեծ պատերազմից հետո՝ Երևանի Գաբրիել Սունդուկյանի անվան դրամատիկական ու Ալեքսանդր Սպենդիարյանի անվան օպերայի և բալետի թատրոններում։ Մինասյանի ստեղծագործություններին բնորոշ է ծավալատարածական լուծումը, բեմական գործողության բովանդակությանը համահնչուն միջավայրի արտահայտիչ մեկնաբանումը։

Ձևավորել է բազմաթիվ ներկայացումներ՝ Վիլյամ Շեքսպիրի «Վենետիկի վաճառականը» կատակերգությունը (1940), Շառլ Գունոյի «Ռոմեո և Ջուլիետ» (1955), Արմեն Տիգրանյանի «Դավիթ Բեկ» (1952) օպերաները, Գրիգոր Եղիազարյանի «Սևան» բալետը (1956) և այլն։ Ստեղծագործել է նաև հաստոցային դիմանկարչության բնագավառում։

Ցուցահանդեսներ
--------------

1960 թվականին անհատական ցուցահանդես է ունեցել Երևանում։

Ծանոթագրություններ
------------------

1. 1 2 3 4 5 6  Հայկական սովետական հանրագիտարան (հայ.) — Երևան: 1981. — հատոր 7. — էջ 555.
2. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*.


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 555)։*  |
**Mikakunin de Shinkoukei** (**Mikakunin de Shinkoukei** (ճապ.՝ 未確認で進行形)), մանգա, Շերրի-արրայի կողմից ստեղծված կատակերգական ժանրի անիմե, թողարկվել է 2009 թվականին, Ichijinsha հրատարակության կողմից։ 2014 թվականին։ 2014 թվականին անիմե սերիալը ադապտացվել է Doga Kobo ստուդիայի կողմից։

Սյուժե
------

Կոբենի Յոնոմորինան աշակերտուհի է, ապրում է իր ծնողների և մեծ քրոջ՝ Բենիոյի հետ։ 16 տարեկանը լրանալուց հետո, երբ Կոբենիի պապիկը մահանում է, Կոբենին սկսում է դաստիարակել Հակույա Միցումնե անունով տղային։ Վերջինս իր կրտսեր քրոջ՝ Մասիրոյի հետ տեղափոխվում է ապրելու Կոբենիի հետ։

Հերոսներ
--------

**Կոբենի Յոնոմորի**, անիմեի գլխավոր հերոսուհին, սովորական աշակերտուհի, համեղ է պատրաստում, դրա հետ մեկտեղ հասցնում է տնային աշխատանքները։ Անցյալում եղել է Հակուի ընկերուհին, բայց նա ոչինչ չի հիշում։ Նա շատ արագ քաշ է հավաքում, այդ պատճառով քաղցրավենիք չի ուտում։

սեյու Հարուկա Տերույ
**Բենիո Յոնոմորի**, Կոբենիի մեծ քույրը, ավագ դպրոցի աշակերտուհի և ուսանողական խորհուրդի նախագահ։ Դպրոցում նա շատ լավ վարք ունի, և լավ գնահատականներ։

սեյու Էրիկո Մացոույ
**Հակույա**, գլխավոր հերոս, Կոբենիի ապագա փեսացուն և Մասիրոյի մեծ եղբայրը։

սեյու Վատարու Հատիկո
**Մասիրո Միցումինե**, Հակուի փոքր եղբայրը։ Չնայած իր երիտասարդ տարքին, նա սկսեց սովորել Կոբենիի դասարանում։ 

սեյու Յուրի Յոսիդա
**Նադեսկո Կասիմա** ուսանողական խորհուրդի փոխնախագահ։

սեյու Այանե Սակուրա

Երկրորդական հերոսներ
--------------------

**Սիրայուկի Մացումինե**, Մասիրոյի և Հակույի մայրը։

սեյու Յուրի Կոմագոտա
**Մայուրա Մոմոուտի**, Կոբենի դասընկերուհին։ Ընտանիքը շոկոլադի ֆաբրիկա ունի։ 

սեյու Այմի

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AniDB · Anime News Network · Anime News Network · Internet Movie Database |

 |
*Վիքիպեդիայում կան հոդվածներ Մխիթարյան ազգանունով այլ մարդկանց մասին։*

**Ալբերտ Մուկուչի Մխիթարյան** (1954, Լենինական, Հայկական ԽՍՀ, ԽՍՀՄ), Ֆրանսիայում բնակվող հայ ճարտարապետ, քանդակագործ, նկարիչ։

Կենսագրություն
--------------

Ալբերտ Մխիթարյանը ծնվել է 1954 թվականին Գյումրիում։ Սովորել է Գյումրիի Մերկուրովի անվան նկարչական դպրոցում։ 1981 թվականին ավարտել է Երևանի պոլիտեխնիկական ինստիտուտի ճարտարապետության բաժինը։ Ճարտարապետությանը զուգահեռ զբաղվել է քանդակագործությամբ ու նկարչությամբ։ 1998 թվականին ընտանիքի հետ տեղափոխվել է Ֆրանսիա։ Ապրում և ստեղծագործում է Նիս քաղաքում։

Ստեղծագործություններ
--------------------

1999 թվականին Նիսի եկեղեցական խորհրդի պատվերով ստեղծել է 2 մետր բարձրություն ունեցող խաչքար, որը տեղադրվել է Նիսի հայկական եկեղեցու բակում։ Քրիստոնեությունը որպես պետական կրոն ընդունելու 1700-ամյակի առիթով Ալբերտն ստեղծել է հարթաքանդակ (330×220 սմ) Նիսի Աստվածամոր տաճարի գլխավոր շքամուտքի համար։ 2002 թվականին Կաննում ստեղծել է մոնումենտալ հուշակոթող՝ նվիրված Հայոց ցեղասպանության և Երկրորդ համաշխարհային պատերազմում Ֆրանսիայի ազատագրման համար մարտնչած և զոհված մարտիկների հիշատակին։

|  |  |  |
| --- | --- | --- |
|  | Աշխատանքներիս մեջ գերակշռում են կանաչով գունավորված քանդակները։ Համաշխարհային քանդակագործության մեջ էլ քիչ է փիրուզային կանաչ գույնը։ Ի վերջո, դա ներկ չէ, այլ թթուներով բրոնզը հասցնում ես այդ գույնի։- Ալբերտ Մխիթարյան |  |

Ցուցահանդեսներ
--------------

Ցուցահանդեսներ է ունեցել Հայաստանում, Իրանում և ԱՄՆ-ում։ 
2017 թվականին Երևանի ժամանակակից արվեստի թանգարանում կազմակերպվել է Մխիթարյանի անհատական ցուցահանդեսը։ Նույն թվականին առաջին անգամ անհատական ցուցահանդես է ունեցել հայրենի քաղաքում՝ Գյումրիի Սերգեյ Մերկուրովի տուն-թանգարանում «Իմ կարոտը Գյումրիին» խորագրով։ Բազմաժանր ցուցահանդեսում Մխիթարյանը ներկայացրել է 20 քանդակ և 30 նկար։

Պատկերասրահ
-----------

* Խաչքար Նիսի հայկական եկեղեցու բակումԽաչքար Նիսի հայկական եկեղեցու բակում
* Նիսի Աստվածամոր տաճարի գլխավոր շքամուտքի հարթաքանդակՆիսի Աստվածամոր տաճարի գլխավոր շքամուտքի հարթաքանդակ
* Հայոց ցեղասպանության հուշարձան ԿանումՀայոց ցեղասպանության հուշարձան Կանում

Ծանոթագրություններ
------------------

1. ↑  «Livre - Catalogue d'expositions». *albert-mkhitarian-art.com*. Արխիվացված է օրիգինալից 2019 թ․ հունվարի 1-ին. Վերցված է 2019 թ․ փետրվարի 4-ին.
2. ↑  «Ալբերտ Մխիթարյանի ցուցահանդեսը Երեւանում. Նիցցայի Աստվածամոր տաճարի գլխավոր շքամուտքին նրա հարթաքանդակն է». *Հայաստանի Հանրային Ռադիո*. Արխիվացված է օրիգինալից 2018 թ․ դեկտեմբերի 31-ին. Վերցված է 2019 թ․ փետրվարի 4-ին.
3. ↑  Կաննում բացվել է Օսմանյան Թուրքիայում 1915 թվականի Հայոց ցեղասպանության զոհերի հուշարձան
4. ↑  Armenia Place in Cannes, France
5. ↑  «Նկարի ու քանդակի սիմֆոնիա». Արխիվացված է օրիգինալից 2018 թ․ դեկտեմբերի 31-ին. Վերցված է 2019 թ․ փետրվարի 4-ին.

Արտաքին հղումներ
----------------

* Catalogue d'expositions Արխիվացված 2019-01-01 Wayback Machine d'Albert Mkhitarian 978-99941-0-728-5
* Ֆրանսաբնակ հայազգի արվեստագետը Գյումրիում էր
*Վիքիպեդիայում կան հոդվածներ Մանուչարյան ազգանունով այլ մարդկանց մասին։*

**Մարտուն Արշակի Մանուչարյան** (հուլիսի 8, 1925(1925-07-08), Գորիս, Հայկական ԽՍՀ, ԱԽՖՍՀ, ԽՍՀՄ - 1990, Տյումեն, ՌԽՖՍՀ, ԽՍՀՄ), հայ գյուղատնտես, կենսաբանական գիտությունների դոկտոր (1984), պրոֆեսոր (1989)։

Կենսագրություն
--------------

Մարտուն Մանուչարյանը ծնվել է 1925 թվականի հուլիսի 8-ին Գորիսում։

1958 թվականին ավարտել է Հայաստանի ազգային ագրարային համալսարանը։ 1969-1985 թվականներին եղել է Արմավիրի խորդենու գիտահետազոտական կայանի հիմնադիր-տնօրեն, իսկ 1985-1990 թվականներին՝ Ռուսաստանի Տյումեն քաղաքի գյուղատնտեսական ինստիտուտի երկրագործության ամբիոնի վարիչ։

Մարտուն Մանուչարյանի աշխատանքները վերաբերում են խորդենու մշակության տեխնոլոգիայի կատարելագործման և բերքատվության բարձրացման խնդիրներին։

Մահացել է 1990 թվականին Տյումենում։

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
*Վիքիպեդիայում կան հոդվածներ Մխիթարյան ազգանունով այլ մարդկանց մասին։*

**Մարիաննա Մխիթարյան** (ապրիլի 2, 1967(1967-04-02), Երևան, Հայկական ԽՍՀ, ԽՍՀՄ), հայ դերասանուհի։ «Արմմոնո» թատերական փառատոնի տնօրեն։

Թատերագետ Մարգարիտա Յախոնտովայի դուստրն է։

Կենսագրություն
--------------

1988-1992 թվականներին սովորել է Երևանի գեղարվեստա-թատերական ինստիտուտում։ Ուսանողական տարիներին խաղացել է Երևանի Էքսպերիմենտալ թատրոնում։ 1992 թվականից Երևանի Սունդուկյանի անվան ազգային ակադեմիական թատրոնի դերասանուհի։ Խաղացել է ավելի քան 30 դեր, որոնցից են՝ Անյա՝ Չեխովի «Բալենու այգի», Պրուդենսիա՝ Լորկայի «Բեռնարդան և նրա աղջիկները», Գլաֆիրա Ալեքսեևնա՝ Օստրովսկու «Գայլեր և ոչխարներ», Արփինե՝ Խոդիկյանի «Կինը անձրևից հետո», Ռոզալիա՝ Շիրվանզադեի «Պատվի համար», Լեդի Մակդուֆ՝ Շեքսպիրի «Լեդի Մակբեթ» և այլն։ 2008 թվականից հանդիսանում է Հայաստանի Թատերական գործիչների միության քարտուղարը և «Արմմոնո» թատերական փառատոնի տնօրենը։ 2011-2013 թվականներին նկարահանվել է «Արմենիա» հեռուստաընկերության «Դժվար ապրուստ» հեռուստասերիալում։ 2017-2018 թվականներին նկարարահանվել է «Շանթ» հեռուստաընկերության «Էլենի օրագիրը» հեռուստասերիալում։

Մրցանակներ
----------

* ՀԹԳՄ «Արտավազդ» մրցանակ, 2006
* ՀՀ վարչապետի հուշամեդալ, 2016
* ՀՀ մշակույթի նախարարության ոսկե մեդալ, 2017

Ծանոթագրություններ
------------------

1. ↑  «Աշխատակազմ » ARMMONO.com - International festeval». *armmono.com* (ռուսերեն). Արխիվացված է օրիգինալից 2018 թ․ մայիսի 21-ին. Վերցված է 2018 թ․ մայիսի 14-ին.
2. ↑  «ՄՈՆՈՆԵՐԿԱՅԱՑՈՒՄՆԵՐԻ «ԱՐՄՄՈՆՈ» ՄԻՋԱԶԳԱՅԻՆ ԹԱՏԵՐԱԿԱՆ ՓԱՌԱՏՈՆ՝ ՆՎԻՐՎԱԾ ԱՐՑԱԽԻ ՀՌՉԱԿՄԱՆ 20-ԱՄՅԱԿԻՆ». *ARMMONO.com - International festeval* (ռուսերեն). Արխիվացված է օրիգինալից 2016 թ․ օգոստոսի 5-ին. Վերցված է 2018 թ․ մայիսի 14-ին.
3. ↑  «Արմմոնո»
4. ↑  «Մարիաննա Մխիթարյանի կենսագրությունը AV Production կայքում». Արխիվացված է օրիգինալից 2022 թ․ սեպտեմբերի 21-ին. Վերցված է 2018 թ․ փետրվարի 18-ին.
5. ↑  ««Արմմոնո» միջազգային թատերական փառատոնի նախագահը պարգևատրվել է ոսկե մեդալով». *armenpress.am*. Վերցված է 2018 թ․ մայիսի 14-ին.
**Links 2 3 4** (գերմ.՝ Ձախ 2 3 4), գերմանական Rammstein ինդաստրիալ-մետալ-խմբի երգն է։ Խմբի թվով տասներորդ սինգլն է, և երկրորդը «Mutter» ալբոմից։ Թողարկվել է 2001 թ. մայիսի 14-ին Մոթոռ Մյուզիք լեյբլի կողմից։ Խումբը թողարկել է այս երգը, որպեսզի հերքեն «Ֆաշիստական» հայացքները սատարելու և «նացիստական էստետիկայի» տարածման մեջ անդադար մեղադրանքները, և հանգամանորեն ցուցադրեն իրենց քաղաքական դիրքը։

Երգի տեքստում օգտագործվում է գերմաներեն «երկու» բառի այլընտրանքային տարբերակը՝ «zwo» (ցվո) -ն «zwei» (զվայ)-ի փոխարեն, որն հիմնականում օգտագործվում է Գերմանիայի զինված ուժերում։ Երգի խոսքերը հուշում են խմբի մասնակիցների ձախակողմյա հայացքներ ունենալու մասին։ Կրկներգը ակնարկում է Բերթոլթ Բրեխթի «Einheitsfrontlied» երգին, որը գրվել էր Գերմանիայի Կոմունիստական կուսակցության համար 1930 թվականին։

Առաջին անգամ երգը նվագել են 2000 թվականի ապրիլին «Links» աշխատանքային անվանմամբ։ Կատարվում է յուրաքանչյուր համերգի ընթացքում։

Տեսահոլովակ
-----------

Պատրաստվել է անիմացիոն տեսահոլովակ, որն ցուցադրում է մրջյունների սովորական ապրելաձևը։ Նրանք ունեն սեփական տներ, ֆուտբոլ են խաղում, ակումբ հաճախում, ուր պրոեկցիոն լապտերին երևում է Ռամշթայնի համերգային տեսանյութը։ Հետո նրանց հավասարակշիռ կյանքը խախտվում է բզեզների ներխուժումից։ Արդյունքում մրջյունները բանակ են ստեղծում և շարային երթով հակահարված են հասցնում և ջախջախում բզեզներին։ Տեսահոլովակի վերջի 5 վայրկյաններին ցուցադրվում է մրջյունների կողմից սպանված մարդկային ձեռք։

Երգացանկ
--------

CD Maxi-Single
1. Links 2 3 4 – (3։36)
2. Hallelujah – (3։45)
3. Links 2 3 4 (Geradeaus Mix by Clawfinger) – 4։28
4. Links 2 3 4 (Westbams TechnoLectro Mix) – 5։56
5. Links 2 3 4 (Westbams Hard Rock Café Bonus Mix) – 3։43

DVD
1. Links 2 3 4 – (3։36)
2. Hallelujah – (3։45)
3. Links 2 3 4 (Geradeaus Mix by Clawfinger) – 4։28
4. Links 2 3 4 (Westbams TechnoLectro Mix) – 5։56
5. Links 2 3 4 (Westbams Hard Rock Café Bonus Mix) – 3։43
6. Links 2 3 4 Video
7. Links 2 3 4 Making of
8. Photogallery

Արտաքին հղումներ
----------------

* Տեսահոլովակը YouTube կայքում
* Երգի տեքստը և ռուսերեն թարգմանությունը de.lyrsense.com կայքւմ

1. ↑  «Links 2-3-4 (single) - rammstein.de». Արխիվացված է օրիգինալից 2012 թ․ մայիսի 2-ին. Վերցված է 2012 թ․ հոկտեմբերի 31-ին.
2. ↑  Rammstein: Das Herz schlägt links, oder?

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz · MusicBrainz |

 |
*Վիքիպեդիայում կան հոդվածներ Մխիթարյան ազգանունով այլ մարդկանց մասին։*

**Համազասպ Մխիթարյան** (**Համուզ**, հունվարի 5, 1950(1950-01-05), Երևան, Հայկական ԽՍՀ, ԽՍՀՄ), հայ նկարիչ։

Կենսագրություն
--------------

Համազասպ Մխիթարյանը ծնվել է 1950 թվականին Երևանում։ 1971-1977 թվականներին սովորել է Երևանի գեղարվեստա-թատերական ինստիտուտում։ 1977 թվականից մասնակցել է հանրապետական և միջազգային ցուցահանդեսների Հունգարիայում, Չեխիայում, Գերմանիայում, Ֆրանսիայում, Իտալիայում, Ավստրալիայում, ԱՄՆ-ում, Կանադայում, Ռուսաստանում և այլուր։ 1982 թվականից Հայաստանի նկարիչների միության, 1983 թվականից՝ ՅՈՒՆԵՍԿՕ-ի նկարիչների միջազգային միության անդամ է։ 1985-1995 թվականներին կատարել է գրքերի ձևավորման աշխատանքներ (Ալեքսանդր Պուշկինի, Միխայիլ Լերմոնտովի, Հովհաննես Թումանյանի, Ակսել Բակունցի և այլոց գրքեր)։ 1985-1990 թվականներին Մոսկվայում մասնակցել է գրքի միջազգային փառատոնին։ 1990-1995 թվականներին դասավանդել է Երևանի Խաչատուր Աբովյանի անվան պետական մանկավարժական ինստիտուտի կուլտուրայի ֆակուլտետում։ 1995-2005 թվականներին ապրել և աշխատել է Մոսկվայում, 2005 թվականից ապրում և ստեղծագործում է Երևանում։

Աշխատանքները գտնվում են Հայաստանի և Մոսկվայի թանգարաններում, պատկերասրահներում, մասնավոր հավաքածուներում։

Պատկերասրահ
-----------

* 
*

Ծանոթագրություններ
------------------

1. ↑  Baghdasaryan, Aram. «AV Production - Համազասպ Մխիթարյան». *avproduction.am*. Վերցված է 2017 թ․ հունվարի 5-ին.(չաշխատող հղում)
2. ↑  «Мхитарян Амазасп (Амуз) - биография, каталог картин». *sar-gallery.ru*. Վերցված է 2017 թ․ հունվարի 5-ին.

Արտաքին հղումներ
----------------

* Համազասպ Մխիթարյան, Հայաստանի հանրային հեռուստատեսություն, տեսանյութ

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Համազասպ Մխիթարյան** կատեգորիայում։ |
*Վիքիպեդիայում կան հոդվածներ Մխիթարյան ազգանունով այլ մարդկանց մասին։*

**Ռազմիկ Սարգսի Մխիթարյան** հոկտեմբերի 1, 1947(1947-10-01), Ղրղի, Շամշադինի շրջան, Հայկական ԽՍՀ, ԽՍՀՄ, հայ կենսաբան ձևաբան, կենսաբանական գիտությունների դոկտոր (2001), պրոֆեսոր (2004)։

Կենսագրություն
--------------

Ռազմիկ Մխիթարյանը ծնվել է 1947 թվականի հոկտեմբերի 1-ին, Տավուշի մարզի Արծվաբերդ գյուղում։

1964-1970 թվականներին սովորել և ավարտել է Երևանի անասնաբուծական-անասնաբուժական ինստիտուտի Անասնաբուժական ֆակուլտետը և ստացել «Անասնաբույժի» որակավորում։ 1970-1980 թվականներին եղել է Երևանի անասնաբուծական-անասնաբուժական ինստիտուտի անատոմիայի ամբիոնի լաբորանտ, 1987-1994 թվականներին՝ նույն ինստիտուտի դոցենտ, 2014-2022 թվականներին՝ Հայաստանի ազգային ագրարային համալսարանի Գյուղատնտեսական կենդանիների մորֆոլոգիայի, ֆիզիոլոգիայի և ախտաբանական անատոմիայի ամբիոնի պրոֆեսոր։

1985 և 1986 թվականներին վերապատրաստվել է Մոսկվայի Ա.Ի. Սկրյաբինի անվան անասնաբուժական-բժշկագիտության և կենսատեխնոլոգիայի ակադեմիայում։

Ռազմիկ Մխիթարյանը հեղինակ է «Թռչունների համեմատական անատոմիա» (2006) ուսումնական ձեռնարկի, համահեղինակ՝ «Ընդհանուր հյուսվածաբանություն» (2007), «Ատլաս (բջջաբանություն, սաղմնաբանություն, հյուսվածաբանություն)» (2010) դասագրքերի։

Հանդիսանում է ՀՀ ձևաբանների (1980) և ֆիզիոլոգների (2001) ընկերությունների անդամ։

Ծանոթագրություններ
------------------

1. ↑  Մխիթարյան Ռազմիկ Սարգիսի

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
Գուրու

զբաղմունք, religious concept, կրոնական զբաղմունքԽմբագրել Wikidata| Ենթակատեգորիա | հոգևոր ուսուցիչ, կրոնական առաջնորդԽմբագրել Wikidata |
| Մասն է | guru-shishya traditionԽմբագրել Wikidata |
| Թեմայով վերաբերում է | բուդդայականություն, հինդուիզմԽմբագրել Wikidata |

**Գուրու** (սանսկրիտ՝ गुरू՝ *արժանավոր*, *մեծ*, *կարևոր*, *ծանր*, *ճշմարտությանը ձգտող*, *անհողդողդ*, *ուսուցիչ*, *վարպետ*), հինդուիզմում և բուդդայականությունում հոգևոր դաստիարակ, ուսուցիչ։ Փենջաբական սիկհիզմում կրոնական համայնքի գլխավորի տիտղոսը։

Գուրուն, լայն իմաստով, համարվում է հոգևոր ուսուցիչ, որը դասավանդում է գիտելիքները (առաջին հերթին ճշմարտությունը Աստծո մասին, Բրահմանի մասին և այլն), նրանց, ում մոտ արթնացել է հոգևոր արժեքները։

Պուրանների շարքում ապացուցվում է, որ *կալի յուգա* ուղղվածության մեջ գուրուն չի համարվում անգնահատելի հեղինակություն։

Հինդուիզմում Գուրուն Բրիհասպատիի անուններից մեկն է համարվում։

Ծանոթագրություններ
------------------

1. ↑  Սանսկրիտոանգլերեն օնլայն բառարան SpokenSanskrit.de
2. ↑  Բհագավատա պուրանա 12.2.4-5, 12.3.32, 12.3.38, Նարադա պուրանա 1.41.24-88, Պադմա պուրանա 6.71.56-60, Կուրմա պուրանա 1.30.31, Լինգա պուրանա 40.5, Վայու պուրանա 58.52-66

Գրականություն
-------------

* *Գորակշանաթխ* Պատայա ուպադեշա // Սիդխա-սադխանտա պադխատի.
* *Լ.Յու. Գոլուբ, Օ.Յու. Դրուգովա, Պ.Յու. Գոլուբ* Բուդդայականության և նրան հարակից ոլորտների բառարան. — «Хроникер» հրատարակչական տուն, 2003. — ISBN 5-901238-20-6